Situația este destul de incertă la București. Liderii Coaliției reuniți în ședință în această seară nu au reușit să ia o decizie cu privire la o candidatură comună pentru poziția de primar general al Capitalei. Nu s-a decis nimic nici cu privire la un anumit nume care să reprezinte Coaliția la alegerile locale din 9 iunie.
În acest context o nouă ședință a Coaliției este așteptată pentru sfârșitul săptămânii:
"Referitor la Capitala, deocamdata toate optiunile sunt pe masa, inclusiv ca cele doua partide sa mearga cu candidati separati.", susțin surse participante la ședința Coaliției pentru stiripesurse.ro
Candidați la Primăria Capitalei
Liderii PSD și PNL au decis să efectueze cercetări sociologice cu privire la desemnarea unui posibil candidat comun.
PSD a decis măsurarea senatorului Gabriela Firea, fost primar general al Capitalei și a lui Daniel Băluță, primarul Sectorului 4. PNL a decis măsurarea viceprimarului general Stelian Bujduveanu și a ministrului Energiei, Sebastian Burduja.